**REPUBLIKA HRVATSKA**

**DJEČJI VRTIĆ IVANKOVO**

Upravno vijeće

KLASA: 601-05/21-02/04

URBROJ: 2188/03-JT-1-21-2

Ivankovo, 19. ožujka 2021.

**ZAPISNIK**

**47. sjednice Upravnog vijeća Dječjeg vrtića Ivankovo**

**održane 19. ožujka 2021. s početkom u 19.00 sati u PO Izvor**

Od ukupno 7 članova Upravnog vijeća sjednici su nazočili:

- dolaskom u Vrtić

1. Mirela Klarić, prof., predsjednica
2. Tomislav Jozinović, član
3. Ivan Požega, član
4. Jelica Katić, član
5. Katica Ilić, član
6. Jasmina Maršić, član (iz reda roditelja).

* putem video veze

1. Ivana Vučevac Mrković, mag. ing. el., član, zamjenica predsjednice.

Ostali nazočni (u Vrtiću): Rosana Knežević, mag. praesc. educ., ravnateljica vrtića, i Mirjana, administrativno-računovodstveni djelatnik u svojstvu zapisničara.

Sjednicu je vodila i njome predsjedavala predsjednica Mirela Klarić, prof.

Nakon utvrđivanja kvoruma, predsjednica je predložila sljedeći

**Dnevni red**

1. Verifikacija zapisnika 46. sjednice Upravnog vijeća
2. Izbor odgojitelja pripravnika, 1 izvršitelj, puno radno vrijeme, godina dana
3. Izbor odgojitelja, 1 izvršitelj, puno radno vrijeme, do 31. 7. 2021.
4. Izbor odgojitelja, 1 izvršitelj, zamjena za bolovanje
5. Razno.

Prijedlog je usvojen sa 7 glasova ZA, 0 protiv, 0 suzdržano.

**Ad.1. Verifikacija zapisnika 46. sjednice Upravnog vijeća.**

Nije bilo rasprave o prijedlogu Zapisnika prošle sjednice te ga je predsjednica upravnog vijeća dala na glasovanje.

Zapisnik 46. sjednice je usvojen s 5 glasova ZA, 0 protiv, 0 suzdržano.

**Ad.2. Odluka o izboru odgojitelja pripravnika, 1 izvršitelj, puno radno vrijeme, godina dana.**

Za radno mjesto odgojitelji/pripravnik, na mjesto odgojiteljice koja je otišla na komplikacije u trudnoći, raspisan je 10. ožujka 2021. natječaj za zapošljavanje odgojitelja pripravnika na određeno puno radno vrijeme od godinu dana. Na natječaj je pravovremeno prispjela samo ponuda Lucije Ivanko.

Na prijedlog ravnateljice, Upravno vijeće je sa 7 glasova ZA, 0 PROTIV, 0 SUZDRŽANO, donijelo Odluku o izboru Lucije Ivanko za odgojitelja/pripravnika na određeno radno vrijeme, do 31. 7. 2021. Radni odnos imenovana će zasnovati 1. travnja 2021.

**Ad.3. Odluka o raspisivanju natječaja za radno mjesto odgojitelja, 1 izvršitelj, puno radno vrijeme, do 31. 7. 2021.**

Izvješće o tijeku Natječaja za radno mjesto odgojiteljice na određeno vrijeme, do 31. srpnja 2021., raspisan 10. ožujka 2021., na mjesto odgojiteljice na komplikacijama u trudnoći, podnijela je ravnateljica Rosana Knežević.

Na Natječaj su pristigle ponude:

1. Marijane Antinac, magistre primarnog obrazovanja
2. Irene Kovačević, magistre primarnog obrazovanja
3. i Silvije Sičanica, odgojiteljice predškolskog odgoja.

Kandidat koji udovoljava uvjetima Natječaja je Silvija Sičanica.

Na prijedlog ravnateljice, Upravno vijeće je sa 7 glasova ZA, 0 PROTIV, 0 SUZDRŽANO, donijelo Odluku o izboru Silvije Sičanica na radno mjesto odgojiteljice na određeno puno radno vrijeme, do 31. 7. 2021. Radni odnos imenovana će zasnovati 6. travnja 2021.

**Ad.4. Odluka o raspisivanju natječaja za radno mjesto odgojitelja, 1 izvršitelj, zamjena za bolovanje (R. M).**

Na Natječaj za radno mjesto odgojiteljice na određeno puno radno vrijeme, zamjena za odgojiteljicu na bolovanju (R. M.), raspisan 10. ožujka 2021. pristigle su ponude:

1. Anite Klarić, odgojiteljice predškolskog odgoja
2. Marijane Antinac, magistre primarnog obrazovanja
3. Kristine Mrgan, magistre primarnog obrazovanja
4. Maje Krog, nastavnice hrvatskog jezika i književnosti

od kojih kandidatkinja Anita Klarić jedino odgovara uvjetima Natječaja.

Na ravnateljičin prijedlog, Upravno vijeće je sa 7 glasova ZA, 0 PROTIV, 0 SUZDRŽANO, donijelo Odluku o izboru Anite Klarić na radno mjesto odgojiteljice na određeno puno radno vrijeme do povratka odgojiteljice na bolovanju. Radni odnos imenovana će zasnovati 7. travnja 2021.

**Ad.5. Razno.**

5.1. Jelica Katić je zatražila usklađenje osnovice za izračun plaća zaposlenika DV Ivankovo s osnovicom plaća u javnim službama koja je **od 1. siječnja 2021. porasla s** 5.809,79 kn **na 6.044,51 kn** mjesečno **i odgovor** na pitanje je li i gdje je objavljena odluka osnivača o koeficijentima zaposlenika Dječjeg vrtića Ivankovo. Izjavila je da je odluku o koeficijentima, prema riječima ministarstva (nije navela kojeg, vjerojatno znanosti i obrazovanja) trebao donijeti predsjednik Općinskog vijeća, vjerojatno mislivši na Općinsko vijeće Općine Ivankovo, i javno ju objaviti. Smatra da naši koeficijenti nisu u skladu sa zakonom.

Predsjednica je predložila sljedeći **zaključak**: Ravnateljica će uputiti osnivaču dopis, odnosno izvijestiti ga da je bilo upita članova iz reda odgojitelja vezanih za ova pitanje i zatražiti ga očitovanje.

Zaključak je jednoglasno prihvaćen.

5.2. Ravnateljica je rekla da se radi par roditelja odustalo od namjere da se zaposlenicima i djeci omogući tri neradna dana u uskrsnom tjednu kako bi bili s obitelji.

5.3. Ravnateljica je izvijestila Jelicu Katić i Katicu Ilić da u listopadu 2022. ističe mandat članovima Upravnog vijeća.

Završeno u 19.30 sati.

Upravno vijeće

Predsjednica Mirela Klarić, prof.

Zapisničar:

Mirjana Vranić

Privitak:

1. Odluka o izboru odgojitelja pripravnika, 1 izvršitelj, puno radno vrijeme, godina dana
2. Odluka o izboru odgojitelja, 1 izvršitelj, puno radno vrijeme, do 31. 7. 2021.
3. Odluka o izboru odgojitelja, 1 izvršitelj, zamjena za bolovanje (R. M.)